Mobilrobbanás öt éven belül? - Multimédia hírek - iPon - hardver és szoftver hírek, tesztek, webshop, fórum
Mobilrobbanás öt éven belül?
Öt éven belül gyakorlatilag megduplázódhat az egy év alatt kiszállításra kerülő mobilkészülékek száma, állítja az ABI Research legújabb felmérése - ami a jelenlegi mintegy 1,2 milliárdos példányszám 2,25 milliárdra növekedésével számol 2014-re.
A mobil készülékekbe beletartozik minden a telefonoktól a médialejátszókon és a modemeken át egészen a netbookokig. Meglátásuk szerint azonban konkrétan az okostelefonok meglehetősen jelentéktelenek lesznek e növekedés szempontjából, mivel ezt a piacot már most annyira telítettnek vélik, hogy itt nem is számítanak 4%-osnál jelentősebb növekedésre.
Ezzel szemben a modemek - főként a 3G adapterek - terén tízszer ennyire, vagyis mintegy +40%-ra számítanak évről évre. Az olyan "ultramobil készülékek", mint a MID-ek és a médialejátszók esetében pedig még a +67%-ot sem tartják elképzelhetetlennek. Ezek most még csekély részesedéssel bírnak, de éppen ezért van is hova fejlődniük - főleg, ha ebben a mobilszolgáltatók is segítik őket.
Utóbbi tényezőre - a mobilszolgáltatók szerepére - jó példa az is, ahogy egyre inkább megbarátkoznak a netbookok kedvezményes árusításának gondolatával; ha rákapnak ugyanerre a tábla-jellegű eszközöket illetően is, az máris meghozhatja a prognosztizált fejlődést.
2009.12.23. 11:27
Szerintem ez baromság. Miért nőne a 3G MODEMEK eladása hirtelen?
A táblaszámítógépek nekem is szimpatikusak (Nokia N800), csak kaphatnának azok is nagyobb kijelzőt.
2009.12.23. 16:28
Annyi féle-fajta telefon lesz már, hogy több, mint elég
YuGabe, egyre többen vesznek mobilnetet a laptopjukhoz. Akár beépített, akár USB-s a modem, növeli az eladásokat.